Άλεν Άπγουορντ

Ο Τζωρτζ Άλ(λ)εν Άπγουορντ (αγγλ. George Allen Upward, 20 Σεπτεμβρίου 1863National School Admission Registers & Log-books 1870-1914 – 12 Νοεμβρίου 1926New General Catalog of Old Books and Authors) ήταν Βρετανός ποιητής, συγγραφέας και δικηγόρος. Το έργο του συμπεριέλαβε ο Έζρα Πάουντ στην πρώτη ανθολογία Εικονιστικής ποιήσεως (Des Imagistes, 1914). Ο Άλεν ήταν συγγενής του πεζογράφου Έντουαρντ Άπγουορντ.

Βίος
Ο Άπγουορντ γεννήθηκε στο Γούστερ και σπούδασε νομικά με κατεύθυνση τη δικηγορία στο Πανεπιστημιακό Κολέγιο του Δουβλίνου. Αργότερα εργάσθηκε ως δικαστικός στην Κένυα για λογαριασμό του Βρετανικού Υπουργείου Εξωτερικών. Επιστρέφοντας στη Μεγάλη Βρετανία, υπερασπίσθηκε σε δίκη τον Χάβελοκ Γουίλσον και άλλους συνδικαλίστές, και έθεσε υποψηφιότητα για βουλευτής, παίρνοντας 659 ψύφους στην περιφέρεια Μέρθερ (Merthyr) της Ουαλίας κατά τις Βρετανικές γενικές εκλογές του 1895.F.W.S. Craig: British Parliamentary Election Results, 1885-1918 Είχε ήδη δημοσιεύσει δύο ποιητικές συλλογές, με τίτλους Songs in Ziklag (1888) και Scented Leaves from a Chinese Jar.

Σύμφωνα με τη Νέα Ελληνική Εγκυκλοπαίδεια «Χάρη Πάτση»Τόμ. 6, σελ. 232, ο Άπγουορντ συμμετέσχε ως εθελοντής στον Ελληνοτουρκικό πόλεμο του 1897 και κατόπιν στον Μακεδονικό Αγώνα εναντίον της βουλγαρικής διεισδύσεως στη Μακεδονία, ενώ κατά τον Α΄ Παγκόσμιο Πόλεμο ηγήθηκε σώματος προσκόπων.

Συνέγραψε μερικά κατά το πλείστον ξεχασμένα σήμερα μυθιστορήματα, με τίτλους: The Prince of Balkistan (1895), A Crown of Straw (1896), A Bride's Madness (1897), The Accused Princess (1900, βλ. Duncan, σελ. xii), The International Spy: Being a Secret History of the Russo-Japanese War (1905) και Athelstane Ford. Εκτός αυτών, το μυθιστόρημά του The Discovery of the Dead (1910) είναι ένα φαντασιακό συμπίλημα που παίρνει το θέμα του από τη νέα τότε επιστήμη της νεκρολογίας.

Το βιβλίο του The Divine Mystery (1913) είναι μια ανθρωπολογική μελέτη των χριστιανικών θρύλων. Δημοσίευσε επίσης μια μετάφραση των Αναλέκτων του Κομφούκιου και το αυτοβιογραφικό βιβλίο Some Personalities (1921).

Το 1908 ο Άπγουορντ αυτοεξέδωσε ένα βιβλίο (γραμμένο το 1901) που φαίνεται ότι πίστευε πως ήταν υλικό άξιο για ένα Βραβείο Νομπέλ: The New Word. Αυτό το έργο περιέχει την πρώτη γνωστή αναφορά της λέξεως Scientology, χωρίς να δίνει κάποιο ορισμό της. Είναι άγνωστο εάν ο ιδρυτής της «Σαηεντολογίας» Λ. Ρον Χάμπαρντ γνώριζε καν για το βιβλίο αυτό.

Το 1917 το Βρετανικό Μουσείο αρνήθηκε να παραλάβει τα χειρόγραφα του Άπγουορντ με δικαιολογία ότι «ο συγγραφεύς ευρίσκεται ακόμη εν ζωή», και τότε ο Άπγουορντ τα έκαψε (Duncan, σελ. xi).

Θάνατος
Στα τελευταία έτη του βίου του ο Άπγουορντ έπασχε από νευρασθένεια και αυτοκτόνησε πυροβολώντας την καρδιά του στο Γουίμπορν Μίνστερ του Ντόρσετ, σε ηλικία 63 ετών, αφήνοντας πίσω του την αδελφή του Μαίρυ Έντιθ Άπγουορντ, που ήταν μεγαλύτερή του στην ηλικία.The Times, 19 Νοεμβρίου 1926, σελ. 17 Μία δεκαετία αργότερα ο Έζρα Πάουντ σχολίασε σαρκαστικά ότι η αυτοκτονία οφειλόταν στην απογοήτευσή του εξαιτίας της απονομής του Νομπέλ στον Τζορτζ Μπέρναρντ Σω (το 1925).

Εργογραφία
 Songs in Ziklag (ποιητική συλλογή), 1888
 The Prince of Balkistan, 1895
 Secrets of the Courts of Europe, στο Pearson’s Magazine σε συνέχειες, 1896
 A Crown of Straw, 1896
 A Flan in the Pan, το μόνο θεατρικό έργο του, 1896
 A Bride’s Madness, 1897
 The Accused Princess, 1900
 Secret History of To-Day, Being Revelations of a Diplomatic Spy’’, 1904
 The Queen against Owen, χ.χ. (αλλά προ του 1923)
 Athelstane Ford, χ.χ. (αλλά προ του 1923)
 The Ordeal of Fire, χ.χ. (αλλά προ του 1923)
 The Discovery of the Dead, 1910
 The Yellow Hand, Dublin Evening Telegraph  1921
 The House of Sin, στην Dublin Evening Telegraph σε συνέχειες, 1923
 The Club of Masks, 1926

Παραπομπές

Πηγές
 Το λήμμα «Άπγουωρντ Άλλαν» στη Νέα Ελληνική Εγκυκλοπαίδεια «Χάρη Πάτση», τόμος 6, σελ. 232
 Duncan, Robert: εισαγωγή στο The Divine Mystery, εκδ. Ross-Erikson, Santa Barbara 1976
 Pound, Ezra: Selected Letters 1907-1941, εκδ. New Directions, 1950
 Sheldon, Michael: εισαγωγή στο Scented Leaves from a Chinese Jar, A Selection'', Interim Press, 1987

 Εξωτερικοί σύνδεσμοι 
 Ο Άλλεν Άπγουορντ στο Project Gutenberg
 Το πλήρες κείμενο του  New Word

Κατηγορία:Βρετανοί ποιητές
Κατηγορία:Βρετανοί συγγραφείς
Κατηγορία:Βρετανοί δικηγόροι
Κατηγορία:Αυτόχειρες καλλιτέχνες